Шамсиддин Солеҳов

'''Шамсиддин Аслиддинович Солеҳов (тав. 7.11.1959, д. Ғазза, н. Панҷакент) — адабиётшинос, доктори илми филология (2012), профессор (2016). Аълочии маориф ва илми Ҷумҳурии Тоҷикистон (2020)
 Зиндагинома
Шамсиддин Солеҳов солҳои 1979 – 1984 дар донишкадаи филологияи Донишгоҳи миллии Тоҷикистон таҳсил кардааст. Солҳои 1984 – 1990 дар рӯзномаи «Ҳақиқат» (н. Ленин) кор кардааст. Солҳои 1992 – 1995 дар аспирантураи Академияи илмҳои Ҷумҳурии Тоҷикистон таҳсил кардааст. Баъдан, солҳои 1995 - 2012 дар Институти забон ва адабиёти ба номи Рӯдакии АИ ҶТ корманди илмӣ, мудири шуъбаи адабиёти муосир, муовини директор будааст. Солҳои 2012 - 2016 Сардори Конуни забони тоҷикӣ ва омӯзиши забонҳои хориҷии Китобхонаи миллии Тоҷикистон буд. Аз соли 2016 профессори кафедраи назария ва таърихи адабиёти Донишгоҳи давлатии омӯзгории Тоҷикистон ба номи Садриддин Айнӣ буда, аз соли 2017 вазифаи мудири кафедраи назария ва таърихи адабиёти ҳамин донишгоҳро ба уҳда дорад. Ӯ узви Итиҳодияи нависандагони Тоҷикистон (2017) ва Аълочии маориф ва илми Ҷумҳурии Тоҷикистон (2020) аст.

 Фаъолияти илмӣ 
Шамсиддин Солеҳов муаллифи беш аз 70 мақола ва маърузаҳои илмист, ки дар ҳамоишҳои илмии ватанию байналмилалӣ ироа ва нашр гардидаанд. Соли 1997 рисолаи номзадиро дар мавзуъи «Поэтикаи ҳикояи тоҷикии солҳои 70-80 садаи ХХ» ва соли 2012 дар мавзуи «Романи тоҷикии садаи ХХ (масъалаи ташакули жанр) рисолаи докторӣ дифоъ кардааст. Самтҳои фаъолияти илмии ӯ таҳқиқу баррасии адабиёти муосири тоҷик ва нақди адабӣ аст. 
 Осор
 Поэтикаи ҳикояи тоҷикии солҳои 70-80 (масъалаи замон ва макони бадеӣ). Д., 2009; 
 Адабиёт ва шинохти он. Д., 2010; 
 Романи тоҷикии садаи ХХ. Д., 2012; 
 Қуллапаймои сухан. Д., 2011; 
 Сад соли насри форсӣ. Д., (ҳаммуаллиф). Д., 2014
 Пайвандҳо   
Энсиклопедияи Донишгоҳи давлатии омӯзгории Тоҷикистон ба номи С. Айнӣ
Гурӯҳ:Олимони Тоҷикистон
Гурӯҳ:Омӯзгорон аз рӯи алифбо
Гурӯҳ:Омӯзгорони Тоҷикистон 
Гурӯҳ:Филологони Тоҷикистон
Гурӯҳ:Докторони улуми филология
Гурӯҳ:Олимони Донишгоҳи давлатии омӯзгории Тоҷикистон ба номи Садриддин Айнӣ
Гурӯҳ:Дорандагони нишони Аълочии маорифи Тоҷикистон